title: Директива за изпълнение (ЕС) 2019/114 на Комисията от 24 януари 2019 година за изменение на директиви 2003/90/ЕО и 2003/91/ЕО за установяване на мерки за прилагане съответно на член 7 от Директива 2002/53/ЕО на Съвета и на член 7 от Директива 2002/55/ЕО на Съвета, по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове (Текст от значение за ЕИП.)

text:
                  25.1.2019

                  BG

                  Официален вестник на Европейския съюз

                  L 23/35

         ДИРЕКТИВА ЗА ИЗПЪЛНЕНИЕ (ЕС) 2019/114 НА КОМИСИЯТА
         от 24 януари 2019 година
         за изменение на директиви 2003/90/ЕО и 2003/91/ЕО за установяване на мерки за прилагане съответно на член 7 от Директива 2002/53/ЕО на Съвета и на член 7 от Директива 2002/55/ЕО на Съвета, по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 7, параграф 2, букви а) и б) от нея,
         като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (2), и по-специално член 7, параграф 2, букви а) и б) от нея,
         като има предвид, че:

                     (1)

                     Директиви 2003/90/ЕО (3) и 2003/91/ЕО (4) на Комисията бяха приети, за да се гарантира, че сортовете, които държавите членки включват в националните си каталози, съответстват на протоколите, установени от Службата на Общността за сортовете растения (CPVO), по отношение на минимално изискваните характеристики, които следва да бъдат обхванати от изследването на различните видове, и минималните условия за изследване на сортовете, доколкото подобни протоколи са били установени. В посочените директиви се предвижда, че за видовете, които не попадат в обхвата на протоколите на CPVO, се прилагат насоките на Международния съюз за закрила на новите сортове растения (UPOV).

                     (2)

                     След последното изменение на директиви 2003/90/ЕО и 2003/91/ЕО, направено с Директива за изпълнение (ЕС) 2018/100 на Комисията (5), CPVO и UPOV изготвиха допълнителни протоколи и насоки, а също така актуализираха съществуващите.

                     (3)

                     Поради това директиви 2003/90/ЕО и 2003/91/ЕО следва да бъдат съответно изменени.

                     (4)

                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩАТА ДИРЕКТИВА:

            Член 1
            Приложения I и II към Директива 2003/90/ЕО се заменят с текста, фигуриращ в част А от приложението към настоящата директива.

            Член 2
            Приложенията към Директива 2003/91/ЕО се заменят с текста, фигуриращ в част Б от приложението към настоящата директива.

            Член 3
            За изследвания, започнали преди 1 септември 2019 г., държавите членки могат да прилагат директиви 2003/90/ЕО и 2003/91/ЕО в редакцията им, приложима преди изменението им с настоящата директива.

            Член 4
            Държавите членки приемат и публикуват най-късно до 31 август 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
            Те прилагат тези разпоредби, считано от 1 септември 2019 г.
            Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

            Член 5
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 6
            Адресати на настоящата директива са държавите членки.

            Съставено в Брюксел на 24 януари 2019 година.

                  За Комисията

                  Председател

               Jean-Claude JUNCKER

            (1)  ОВ L 193, 20.7.2002 г., стр. 1.

            (2)  ОВ L 193, 20.7.2002 г., стр. 33.

            (3)  Директива 2003/90/ЕО на Комисията от 6 октомври 2003 г. относно установяването на мерки за прилагане на член 7 от Директива 2002/53/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове земеделски растителни видове (ОВ L 254, 8.10.2003 г., стр. 7).

            (4)  Директива 2003/91/ЕО на Комисията от 6 октомври 2003 г. относно установяването на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове (ОВ L 254, 8.10.2003 г., стр. 11).

            (5)  Директива за изпълнение (ЕС) 2018/100 на Комисията от 22 януари 2018 г. за изменение на директиви 2003/90/ЕО и 2003/91/ЕО за установяване на мерки за прилагане съответно на член 7 от Директива 2002/53/ЕО на Съвета и член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и на минималните условия за изследване на някои сортове земеделски растителни видове и зеленчукови видове (ОВ L 17, 23.1.2018 г., стр. 34).

            ПРИЛОЖЕНИЕ

               ЧАСТ A

                     „ПРИЛОЖЕНИЕ I

                        Списък на видовете, посочени в член 1, параграф 2, буква а), които трябва да отговарят на техническите протоколи на CPVO
                         (1)

                                    Научно наименование

                                    Общоприето наименование

                                    Протокол на CPVO

                                    Festuca arundinacea Schreb.

                                 Тръстиковидна власатка

                                 Протокол TP 39/1 от 1.10.2015 г.

                                    Festuca filiformis Pourr.

                                 Финолистна власатка

                                 Протокол TP 67/1 от 23.6.2011 г.

                                    Festuca ovina L.

                                 Овча власатка

                                 Протокол TP 67/1 от 23.6.2011 г.

                                    Festuca pratensis Huds.

                                 Ливадна власатка

                                 Протокол TP 39/1 от 1.10.2015 г.

                                    Festuca rubra L.

                                 Червена власатка

                                 Протокол TP 67/1 от 23.6.2011 г.

                                    Festuca trachyphylla (Hack.) Krajina

                                 Твърдолистна власатка

                                 Протокол TP 67/1 от 23.6.2011 г.

                                    Lolium multiflorum Lam.

                                 Многооткосен (италиански) райграс

                                 Протокол TP 4/1 от 23.6.2011 г.

                                    Lolium perenne L.

                                 Многогодишен райграс

                                 Протокол TP 4/1 от 23.6.2011 г.

                                    Lolium x hybridum Hausskn.

                                 Хибриден райграс

                                 Протокол TP 4/1 от 23.6.2011 г.

                                    Pisum sativum L. (partim)

                                 Фуражен грах

                                 Протокол TP 7/2 rev. 2 от 15.3.2017 г.

                                    Poa pratensis L.

                                 Ливадна ливадина

                                 Протокол TP 33/1 от 15.3.2017 г.

                                    Vicia sativa L.

                                 Обикновен фий

                                 Протокол TP 32/1 от 19.4.2016 г.

                                    Brassica napus L. var. napobrassica (L.) Rchb.

                                 Брюква

                                 Протокол TP 89/1 от 11.3.2015 г.

                                    Raphanus sativus L. var. oleiformis Pers.

                                 Фуражна ряпа

                                 Протокол TP 178/1 от 15.3.2017 г.

                                    Brassica napus L. (partim)

                                 Рапица

                                 Протокол TP 36/2 от 16.11.2011 г.

                                    Cannabis sativa L.

                                 Коноп

                                 Протокол TP 276/1 partial rev. от 21.3.2018 г.

                                    Glycine max (L.) Merr.

                                 Соя

                                 Протокол TP 80/1 от 15.3.2017 г.

                                    Gossypium spp.

                                 Памук

                                 Протокол TP 88/1 от 19.4.2016 г.

                                    Helianthus annuus L.

                                 Слънчоглед

                                 Протокол TP 81/1 от 31.10.2002 г.

                                    Linum usitatissimum L.

                                 Лен

                                 Протокол TP 57/2 от 19.3.2014 г.

                                    Sinapis alba L.

                                 Бял синап

                                 Протокол TP 179/1 от 15.3.2017 г.

                                    Avena nuda L.

                                 Голозърнест овес

                                 Протокол TP 20/2 от 1.10.2015 г.

                                    Avena sativa L. (включва A. byzantina K. Koch)

                                 Овес, червен овес

                                 Протокол TP 20/2 от 1.10.2015 г.

                                    Hordeum vulgare L.

                                 Ечемик

                                 Протокол TP 19/4 от 1.10.2015 г.

                                    Oryza sativa L.

                                 Ориз

                                 Протокол TP 16/3 от 1.10.2015 г.

                                    Secale cereale L.

                                 Ръж

                                 Протокол TP 58/1 от 31.10.2002 г.

                                    xTriticosecale Wittm. ex A. Camus

                                 Тритикале — хибриди, получени от кръстосване на видове от рода Triticum и видове от рода Secale

                                 Протокол TP 121/2 rev. 1 от 16.2.2011 г.

                                    Triticum aestivum L.

                                 Обикновена пшеница

                                 Протокол TP 3/4 rev. 2 от 16.2.2011 г.

                                    Triticum durum Desf.

                                 Твърда пшеница

                                 Протокол TP 120/3 от 19.3.2014 г.

                                    Zea mays L. (partim)

                                 Царевица

                                 Протокол TP 2/3 от 11.3.2010 г.

                                    Solanum tuberosum L.

                                 Картофи

                                 Протокол TP 23/3 от 15.3.2017 г.

                     ПРИЛОЖЕНИЕ II

                        Списък на видовете, посочени в член 1, параграф 2, буква б), които трябва да отговарят на насоките за изследване на UPOV
                         (2)

                                    Научно наименование

                                    Общоприето наименование

                                    Насока на UPOV

                                    Beta vulgaris L.

                                 Кръмно цвекло

                                 Насока TG/150/3 от 4.11.1994 г.

                                    Agrostis canina L.

                                 Кучешка полевица

                                 Насока TG/30/6 от 12.10.1990 г.

                                    Agrostis gigantea Roth

                                 Гигантска полевица

                                 Насока TG/30/6 от 12.10.1990 г.

                                    Agrostis stolonifera L.

                                 Издънкова полевица

                                 Насока TG/30/6 от 12.10.1990 г.

                                    Agrostis capillaris L.

                                 Обикновена полевица

                                 Насока TG/30/6 от 12.10.1990 г.

                                    Bromus catharticus Vahl

                                 Слабителна овсига

                                 Насока TG/180/3 от 4.4.2001 г.

                                    Bromus sitchensis Trin.

                                 Овсига

                                 Насока TG/180/3 от 4.4.2001 г.

                                    Dactylis glomerata L.

                                 Ежова главица

                                 Насока TG/31/8 от 17.4.2002 г.

                                    xFestulolium Asch. et Graebn.

                                 Хибриди, получени от кръстосване на вид от рода Festuca с вид от рода Lolium

                                 Насока TG/243/1 от 9.4.2008 г.

                                    Phleum nodosum L.

                                 Тимотейка

                                 Насока TG/34/6 от 7.11.1984 г.

                                    Phleum pratense L.

                                 Ливадна тимотейка

                                 Насока TG/34/6 от 7.11.1984 г.

                                    Lotus corniculatus L.

                                 Звездан

                                 Насока TG 193/1 от 9.4.2008 г.

                                    Lupinus albus L.

                                 Бяла лупина

                                 Насока TG/66/4 от 31.3.2004 г.

                                    Lupinus angustifolius L.

                                 Теснолистна лупина

                                 Насока TG/66/4 от 31.3.2004 г.

                                    Lupinus luteus L.

                                 Жълта лупина

                                 Насока TG/66/4 от 31.3.2004 г.

                                    Medicago doliata Carmign.

                                 Стройностъблена люцерна

                                 Насока TG 228/1 от 5.4.2006 г.

                                    Medicago italica (Mill.) Fiori

                                 Италианска люцерна

                                 Насока TG 228/1 от 5.4.2006 г.

                                    Medicago littoralis Rohde ex Loisel.

                                 Крайбрежна люцерна

                                 Насока TG 228/1 от 5.4.2006 г.

                                    Medicago lupulina L.

                                 Хмелна люцерна

                                 Насока TG 228/1 от 5.4.2006 г.

                                    Medicago murex Willd.

                                 Кръглоплодна люцерна

                                 Насока TG 228/1 от 5.4.2006 г.

                                    Medicago polymorpha L.

                                 Изменчива люцерна

                                 Насока TG 228/1 от 5.4.2006 г.

                                    Medicago rugosa Desr.

                                 Набръчкана люцерна

                                 Насока TG 228/1 от 5.4.2006 г.

                                    Medicago sativa L.

                                 Обикновена люцерна

                                 Насока TG/6/5 от 6.4.2005 г.

                                    Medicago scutellata (L.) Mill.

                                 Щитовидна люцерна

                                 Насока TG 228/1 от 5.4.2006 г.

                                    Medicago truncatula Gaertn.

                                 Отсеченолистна люцерна

                                 Насока TG 228/1 от 5.4.2006 г.

                                    Medicago x varia T. Martyn

                                 Хибридна люцерна

                                 Насока TG/6/5 от 6.4.2005 г.

                                    Trifolium pratense L.

                                 Ливадна детелина

                                 Насока TG/5/7 от 4.4.2001 г.

                                    Trifolium repens L.

                                 Бяла детелина

                                 Насока TG/38/7 от 9.4.2003 г.

                                    Vicia faba L.

                                 Бакла

                                 Насока TG/8/6 от 17.4.2002 г.

                                    Phacelia tanacetifolia Benth.

                                 Фацелия

                                 Насока TG/319/1 от 5.4.2017 г.

                                    Arachis hypogaea L.

                                 Фъстъци

                                 Насока TG/93/4 от 9.4.2014 г.

                                    Brassica rapa L. var. silvestris (Lam.) Briggs

                                 Репица

                                 Насока TG/185/3 от 17.4.2002 г.

                                    Carthamus tinctorius L.

                                 Сафлор

                                 Насока TG/134/3 от 12.10.1990 г.

                                    Papaver somniferum L.

                                 Мак

                                 Насока TG/166/4 от 9.4.2014 г.

                                    Sorghum bicolor (L.) Moench

                                 Сорго

                                 Насока TG/122/4 от 25.3.2015 г.

                                    Sorghum sudanense (Piper) Stapf.

                                 Суданка

                                 Насока TG 122/4 от 25.3.2015 г.

                                    Sorghum bicolor (L.) Moench x Sorghum sudanense (Piper) Stapf

                                 Хибриди, получени от кръстосване на Sorghum bicolor и Sorghum sudanense

                                 Насока TG 122/4 от 25.3.2015 г.

               “

               ЧАСТ Б

                     „ПРИЛОЖЕНИЕ I

                        Списък на видовете, посочени в член 1, параграф 2, буква а), които трябва да отговарят на техническите протоколи на CPVO
                         (3)

                                    Научно наименование

                                    Общоприето наименование

                                    Протокол на CPVO

                                    Allium cepa L. (лукова група)

                                 Лук и шалот

                                 Протокол TP 46/2 от 1.4.2009 г.

                                    Allium cepa L. (сборна група)

                                 Шалот

                                 Протокол TP 46/2 от 1.4.2009 г.

                                    Allium fistulosum L.

                                 Лук батун

                                 Протокол TP 161/1 от 11.3.2010 г.

                                    Allium porrum L.

                                 Праз

                                 Протокол TP 85/2 от 1.4.2009 г.

                                    Allium sativum L.

                                 Чесън

                                 Протокол TP 162/1 от 25.3.2004 г.

                                    Allium schoenoprasum L.

                                 Лук резанец

                                 Протокол TP 198/2 от 11.3.2015 г.

                                    Apium graveolens L.

                                 Листна и дръжкова целина

                                 Протокол TP 82/1 от 13.3.2008 г.

                                    Apium graveolens L.

                                 Кореновидна целина

                                 Протокол TP 74/1 от 13.3.2008 г.

                                    Asparagus officinalis L.

                                 Аспержи

                                 Протокол TP 130/2 от 16.2.2011 г.

                                    Beta vulgaris L.

                                 Салатно цвекло, включително „Челтнъм“

                                 Протокол TP 60/1 от 1.4.2009 г.

                                    Beta vulgaris L.

                                 Листно цвекло или манголд

                                 Протокол TP 106/1 от 11.3.2015 г.

                                    Brassica oleracea L.

                                 Листно зеле

                                 Протокол TP 90/1 от 16.2.2011 г.

                                    Brassica oleracea L.

                                 Цветно зеле (карфиол)

                                 Протокол TP 45/2 rev. 2 от 21.3.2018 г.

                                    Brassica oleracea L.

                                 Броколи или „Калабрезе“

                                 Протокол TP 151/2 rev. от 15.3.2017 г.

                                    Brassica oleracea L.

                                 Брюкселско зеле

                                 Протокол TP 54/2 rev. от 15.3.2017 г.

                                    Brassica oleracea L.

                                 Алабаш

                                 Протокол TP 65/1 rev. от 15.3.2017 г.

                                    Brassica oleracea L.

                                 Савойско зеле, бяло главесто зеле и червено главесто зеле

                                 Протокол TP 48/3 rev. от 15.3.2017 г.

                                    Brassica rapa L.

                                 Китайско зеле

                                 Протокол TP 105/1 от 13.3.2008 г.

                                    Capsicum annuum L.

                                 Пипер или лют пипер

                                 Протокол TP 76/2 rev. от 15.3.2017 г.

                                    Cichorium endivia L.

                                 Къдраволистна и обикновена ендивия

                                 Протокол TP 118/3 от 19.3.2014 г.

                                    Cichorium intybus L.

                                 Индустриална цикория

                                 Протокол TP 172/2 от 1.12.2005 г.

                                    Cichorium intybus L.

                                 Дълголистна цикория

                                 Протокол TP 154/1 от 21.3.2018 г.

                                    Cichorium intybus L.

                                 Обикновена цикория

                                 Протокол TP 173/2 от 21.3.2018 г.

                                    Citrullus lanatus (Thunb.) Matsum. et Nakai

                                 Дини

                                 Протокол TP 142/2 от 19.3.2014 г.

                                    Cucumis melo L.

                                 Пъпеши

                                 Протокол TP 104/2 от 21.3.2007 г.

                                    Cucumis sativus L.

                                 Краставици и корнишони

                                 Протокол TP 61/2 rev. от 21.3.2018 г.

                                    Cucurbita maxima Duchesne

                                 Тиква обикновена

                                 Протокол TP 155/1 от 11.3.2015 г.

                                    Cucurbita pepo L.

                                 Тиквички или тикви

                                 Протокол TP 119/1 rev. от 19.3.2014 г.

                                    Cynara cardunculus L.

                                 Артишок и кардун

                                 Протокол TP 184/2 от 27.2.2013 г.

                                    Daucus carota L.

                                 Моркови и фуражни моркови

                                 Протокол TP 49/3 от 13.3.2008 г.

                                    Foeniculum vulgare Mill.

                                 Резене

                                 Протокол TP 183/1 от 25.3.2004 г.

                                    Lactuca sativa L.

                                 Салата

                                 Протокол TP 13/6 от 21.3.2018 г.

                                    Solanum lycopersicum L.

                                 Домати

                                 Протокол TP 44/4 rev. 3 от 21.3.2018 г.

                                    Petroselinum crispum (Mill.) Nyman ex A. W. Hill

                                 Магданоз

                                 Протокол TP 136/1 от 21.3.2007 г.

                                    Phaseolus coccineus L.

                                 Многоцветен фасул

                                 Протокол TP 9/1 от 21.3.2007 г.

                                    Phaseolus vulgaris L.

                                 Фасул пешак и фасул вейков

                                 Протокол TP 12/4 от 27.2.2013 г.

                                    Pisum sativum L. (partim)

                                 Грах набръчкан, грах кръглозърнест и грах захарен

                                 Протокол TP 7/2 rev. 2 от 15.3.2017 г.

                                    Raphanus sativus L.

                                 Репички и черна ряпа

                                 Протокол TP 64/2 rev. от 11.3.2015 г.

                                    Rheum rhabarbarum L

                                 Ревен

                                 Протокол TP 62/1 от 19.4.2016 г.

                                    Scorzonera hispanica L.

                                 Черен корен

                                 Протокол TP 116/1 от 11.3.2015 г.

                                    Solanum melongena L.

                                 Патладжан

                                 Протокол TP 117/1 от 13.3.2008 г.

                                    Spinacia oleracea L.

                                 Спанак

                                 Протокол TP 55/5 rev. 2 от 15.3.2017 г.

                                    Valerianella locusta (L.) Laterr.

                                 Полска салата

                                 Протокол TP 75/2 от 21.3.2007 г.

                                    Vicia faba L. (partim)

                                 Бакла

                                 Протокол TP Broadbean/1 от 25.3.2004 г.

                                    Zea mays L. (partim)

                                 Захарна царевица и пуклива царевица

                                 Протокол TP 2/3 от 11.3.2010 г.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Подложки домати

                                 Протокол TP 294/1 rev. 3 от 21.3.2018 г.

                                    Cucurbita maxima Duchesne x Cucurbita moschata Duchesne

                                 Междувидови хибриди от Cucurbita maxima Duchesne x Cucurbita moschata Duchesne за използване като подложки

                                 Протокол TP 311/1 от 15.3.2017 г.

                     ПРИЛОЖЕНИЕ II

                        Списък на видовете, посочени в член 1, параграф 2, буква б), които трябва да отговарят на насоките за изследване на UPOV
                         (4)

                                    Научно наименование

                                    Общоприето наименование

                                    Насока на UPOV

                                    Brassica rapa L.

                                 Турнепс

                                 Насока TG/37/10 от 4.4.2001 г.

               “

               (1)  Текстът на тези протоколи може да бъде намерен на уебсайта на CPVO (www.cpvo.europa.eu).

               (2)  Текстът на тези насоки може да бъде намерен на уебсайта на UPOV (www.upov.int).

               (3)  Текстът на тези протоколи може да бъде намерен на уебсайта на CPVO (www.cpvo.europa.eu).

               (4)  Текстът на тези насоки може да бъде намерен на уебсайта на UPOV (www.upov.int).


title: Директива за изпълнение (ЕС) 2018/1581 на Комисията от 19 октомври 2018 година за изменение на Директива 2009/119/ЕО на Съвета относно методите за изчисляване на задълженията по отношение на запасите

text:
                  22.10.2018

                  BG

                  Официален вестник на Европейския съюз

                  L 263/57

         ДИРЕКТИВА ЗА ИЗПЪЛНЕНИЕ (ЕС) 2018/1581 НА КОМИСИЯТА
         от 19 октомври 2018 година
         за изменение на Директива 2009/119/ЕО на Съвета относно методите за изчисляване на задълженията по отношение на запасите
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/119/ЕО на Съвета от 14 септември 2009 г. за налагане на задължение на държавите членки да поддържат минимални запаси от суров нефт и/или нефтопродукти (1) и по-специално член 3, параграф 4 от нея,
         като има предвид, че:

                     (1)

                     В съответствие с член 22 от Директива 2009/119/ЕО Комисията проведе преглед на нейното функциониране и изпълнение („междинен преглед“), който показа необходимостта от въвеждането на редица технически изменения на директивата с цел да се улесни нейното прилагане (2).

                     (2)

                     Отлагането на новото ежегодно задължение по отношение на запасите съгласно Директива 2009/119/ЕО с три месеца ще предостави на държавите членки допълнително време да завършат вътрешните административни процедури и ще улесни спазването на крайния срок, като е възможно и да доведе до по-ниски разходи.

                     (3)

                     Регламент (ЕО) № 1099/2008 на Европейския парламент и на Съвета (3) е отправна точка за определението на „запаси от нефт“ и за определянето на различните нефтопродукти, които имат значение за изчисляването на задължението по отношение на запасите, равнищата на запасите за извънредни ситуации и различните поддържани конкретни запаси, както и за процеса на докладване. Регламент (ЕО) № 1099/2008 е бил изменян няколко пъти. В резултат на това позоваванията на конкретни разпоредби на Регламент (ЕО) № 1099/2008 в Директива 2009/119/ЕО са остарели и се налага да бъдат адаптирани, така че да препращат към съответните разпоредби на посочения регламент.

                     (4)

                     Прилагането на две различни формули за изчисляване на количествата нафта, които не са от значение за изчисляването на задължението по отношение на запасите — в зависимост от това дали добивът на нафта през предходната година е бил по-голям или по-малък от 7 % — доведе на практика до колебания в задължението по отношение на запасите за някои държави членки, което може да причини значителна финансова тежест и липса на съответствие, без да това да е оправдано от целите на Директивата. Премахването на прага от 7 % и даването на еднакви възможности на всички държави членки ще спомогне за избягването на неравнопоставеността и неоправданите колебания.

                     (5)

                     В съответствие със съвместната политическа декларация от 28 септември 2011 г. на държавите членки и Комисията относно обяснителните документи (4), държавите членки се задължиха в обосновани случаи да прилагат към своите съобщения за мерки за транспониране един или повече документи, обясняващи връзката между компонентите на дадена директива и съответните елементи от националните инструменти за транспониране.

                     (6)

                     Мерките, предвидени в настоящата директива, са в съответствие със становището на Комитета, учреден съгласно член 23 от Директива 2009/119/ЕО,

               ПРИЕ НАСТОЯЩАТА ДИРЕКТИВА:

            Член 1
            Директива 2009/119/ЕО се изменя, както следва:

                        1)

                        В член 2 буква и) се заменя със следното:

                                    „и)

                                    „запаси от нефт“ означава запасите от енергийните продукти, изброени в глава 3.4 от приложение А към Регламент (ЕО) № 1099/2008“;

                        2)

                        В член 3 параграф 3 се заменя със следното:

                           „3.   Независимо от параграф 2 обаче, за периода от 1 януари до 30 юни на всяка календарна година, среднодневният нетен внос и среднодневното вътрешно потребление, посочени в този параграф, се определят въз основа на внесените или потребени количества през предпоследната календарна година, предшестваща въпросната календарна година.“;

                        3)

                        В член 6, параграф 1 второто изречение се заменя със следното:
                        „В този регистър се съдържа по-специално информация, необходима за определяне на местоположението на складовата база, нефтената рафинерия или хранилището, където се намират съответните запаси, както и на техните количества, собственик и вид, с оглед на категориите, определени в глава 3.4 от приложение А към Регламент (ЕО) № 1099/2008.“;

                        4)

                        В член 9, параграф 2 първото изречение се заменя със следното:

                           „2.   Целевите запаси могат да са съставени единствено от една или повече от следните категории продукти, определени в глава 3.4 от приложение А към Регламент (ЕО) № 1099/2008:“;

                        5)

                        В член 9, параграф 3 третата алинея се заменя със следното:
                        „За продуктите, включени в засегнатите или в използваните категории, равностойността в суров нефт, посочена в първа и втора алинея, се изчислява чрез умножаване по 1,2 на сумата от агрегирания показател „брутни вътрешни доставки (констатирани)“, определен в раздел 3.2.2.11 от приложение В към Регламент (ЕО) № 1099/2008. Международните морски бункери не се включват при изчисляването“;

                        6)

                        В приложение II втората алинея се заменя със следното:
                        „Вътрешното потребление е сумата от агрегирания показател „брутни вътрешни доставки (констатирани)“, определен в раздел 3.2.2.11 от приложение В към Регламент (ЕО) № 1099/2008 единствено за следните продукти: бензин за двигатели, авиационен бензин, гориво за реактивни двигатели от бензинов тип (гориво за реактивни двигатели от нафтов тип или JP4), гориво за реактивни двигатели от керосинов тип, друг керосин, газьол/дизелово гориво (дестилиран мазут) и мазут (с високо съдържание на сяра и с ниско съдържание на сяра), както са определени в глава 3.4 от приложение А към Регламент (ЕО) № 1099/2008.“;

                        7)

                        В приложение III подточка а) от шестата алинея се заменя със следното:

                                    „а)

                                    включат всички останали запаси от нефтопродукти, определени в глава 3.4 от приложение А към Регламент (ЕО) № 1099/2008, и да изчислят равностойността в суров нефт, като умножат количествата по коефициент 1,065; или“.

                        8)

                        Приложение I се заменя с текста в приложението към настоящата директива.

            Член 2

               1.   Държавите членки приемат и публикуват не по-късно от 19 октомври 2019 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 януари 2020 г.
               Когато държавите членки приемат тези разпоредби, в тях се съдържа позоваване на настоящата директива или то се добавя при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 19 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 265, 9.10.2009 г., стр. 9.

            (2)  Работен документ на службите на Комисията „Междинен преглед на Директива 2009/119/ЕО на Съвета за налагане на задължение на държавите членки да поддържат минимални запаси от суров нефт и/или нефтопродукти“ (SWD(2017) 439 final).

            (3)  Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (ОВ L 304, 14.11.2008 г., стр. 1).

            (4)  ОВ C 369, 17.12.2011 г., стр. 14.

            ПРИЛОЖЕНИЕ
            „

                     ПРИЛОЖЕНИЕ I

                        МЕТОД ЗА ИЗЧИСЛЯВАНЕ НА РАВНОСТОЙНОСТТА В СУРОВ НЕФТ НА ВНОСА НА НЕФТОПРОДУКТИ

                     Държавите членки изчисляват равностойността в суров нефт на внесените нефтопродукти, както е посочено в член 3, като използват дадения по-долу метод.

                                 1)

                                 Сумата от нетния внос на суров нефт, течни въглеводороди от природен газ (ТВПГ), суровини за нефтените рафинерии и други въглеводороди, определени в приложение А, глава 3.4 от Регламент (ЕО) № 1099/2008 (*1), се изчислява и коригира, за да се отчетат всякакви изменения на запасите. От полученото число се приспада една от следните стойности, за да се вземе предвид производството на нафта:

                                             —

                                             4 %;

                                             —

                                             средното производството на нафта;

                                             —

                                             действителното нетно потребление на нафта.

                                 2)

                                 Сумата на нетния внос на всички други нефтопродукти, определени в приложение А, глава 3.4 от Регламент (ЕО) № 1099/2008, с изключение на нафта, се изчислява и се коригира, с оглед да се отчетат измененията на запасите, и се умножава по коефициент 1,065.

                           Сумата от стойностите, получени по точки 1) и 2), е равностойността в суров нефт.
                     Международните морски бункери не се включват при изчисляването.

               “


title: Делегирана директива (ЕС) 2019/369 на Комисията от 13 декември 2018 година за изменение на приложението към Рамково решение 2004/757/ПВР на Съвета във връзка с включването на нови психоактивни вещества в определението за „наркотици“

text:
                  7.3.2019

                  BG

                  Официален вестник на Европейския съюз

                  L 66/3

         ДЕЛЕГИРАНА ДИРЕКТИВА (ЕС) 2019/369 НА КОМИСИЯТА
         от 13 декември 2018 година
         за изменение на приложението към Рамково решение 2004/757/ПВР на Съвета във връзка с включването на нови психоактивни вещества в определението за „наркотици“
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2017/2103 на Европейския парламент и на Съвета от 15 ноември 2017 г. за изменение на Рамково решение 2004/757/ПВР на Съвета с цел включване на нови психоактивни вещества в определението за „наркотици“ и за отмяна на Решение 2005/387/ПВР на Съвета (1), и по-специално член 3, параграф 3 от нея,
         като има предвид, че:

                     (1)

                     Приложението към Рамково решение 2004/757/ПВР на Съвета (2) съдържа списък на веществата, които попадат в обхвата на определението за „наркотици“ съгласно член 1, точка 1, буква б) от посоченото рамково решение.

                     (2)

                     Приложението към Рамково решение 2004/757/ПВР бе добавено с Директива (ЕС) 2017/2103. В него се изброяват всички нови психоактивни вещества, които подлежат на контролни мерки и наказателноправни санкции съгласно Решение 2005/387/ПВР на Съвета (3) преди приемането на Директива (ЕС) 2017/2103.

                     (3)

                     Директива (ЕС) 2017/2103 отмени Решение 2005/387/ПВР, считано от 23 ноември 2018 г. От приемането на Директива (ЕС) 2017/2103 до 23 ноември 2018 г. пет нови психоактивни вещества бяха подложени на контролни мерки и наказателноправни санкции съгласно Решение 2005/387/ПВР. Тези нови психоактивни вещества обаче все още не са включени в приложението към Рамково решение 2004/757/ПВР.

                     (4)

                     Ето защо, поради отмяната на Решение 2005/387/ПВР, в приложението към Рамково решение 2004/757/ПВР следва да бъдат включени следните нови психоактивни вещества:

                                 а)

                                    N-фенил-N-[1- (2-фенилетил) пиперидин-4-ил] фуран-2-карбоксамид (фуранилфентанил), подложено на контролни мерки с Решение за изпълнение (ЕС) 2017/2170 на Съвета (4);

                                 б)

                                    N-(1-амино-3,3-диметил-1-оксобутан-2-ил) -1- (циклохексилметил) -1H-индазол-3-карбоксамид (ADB-CHMINACA), подложено на контролни мерки с Решение за изпълнение (ЕС) 2018/747 на Съвета (5);

                                 в)

                                 1-(4-цианобутил)-N-(2-фенилпропан-2-ил)-1H-индазол-3-карбоксамид (CUMYL-4CN-BINACA), подложено на контролни мерки с Решение за изпълнение (ЕС) 2018/748 на Съвета (6);

                                 г)

                                    N-фенил-N-[1-(2-фенилетил)пиперидин-4-ил]циклопропанкарбоксамид (циклопропилфентанил) и 2-метокси-N-фенил-N-[1-(2-фенилетил)пиперидин-4-ил]ацетамид (метоксиацетилфентанил), подложено на контролни мерки с Решение за изпълнение (ЕС) 2018/1463 на Съвета (7).

                     (5)

                     Ирландия е обвързана от Директива (ЕС) 2017/2103 и поради това участва в приемането и прилагането на настоящата делегирана директива.

                     (6)

                     Обединеното кралство не е обвързано от Директива (ЕС) 2017/2103 и поради това не участва в приемането и прилагането на настоящата делегирана директива и не е обвързано от нея, нито от нейното прилагане.

                     (7)

                     Дания не е обвързана от Директива (ЕС) 2017/2103 и поради това не участва в приемането и прилагането на настоящата делегирана директива и не е обвързана от нея, нито от нейното прилагане.

                     (8)

                     Поради това Рамково решение 2004/757/ПВР следва да бъде съответно изменено,

               ПРИЕ НАСТОЯЩАТА ДИРЕКТИВА:

            Член 1
            Изменение на Рамково решение 2004/757/ПВР
            Към списъка в приложението към Рамково решение 2004/757/ПВР се добавя следното:

                           „13.

                              N-фенил-N-[1- (2-фенилетил) пиперидин-4-ил] фуран-2-карбоксамид (фуранилфентанил), посочено в Решение за изпълнение (ЕС) 2017/2170 на Съвета (*1).

                           14.

                              N-(1-амино-3,3-диметил-1-оксобутан-2-ил) -1- (циклохексилметил) -1H-индазол-3-карбоксамид (ADB-CHMINACA), посочено в Решение за изпълнение (ЕС) 2018/747 на Съвета (*2).

                           15.

                           1-(4-цианобутил)-N-(2-фенилпропан-2-ил)-1H-индазол-3-карбоксамид (CUMYL-4CN-BINACA), посочено в Решение за изпълнение (ЕС) 2018/748 на Съвета (*3).

                           16.

                              N-фенил-N-[1-(2-фенилетил)пиперидин-4-ил]циклопропанкарбоксамид (циклопропилфентанил) и 2-метокси-N-фенил-N-[1-(2-фенилетил)пиперидин-4-ил]ацетамид (метоксиацетилфентанил), посочено в Решение за изпълнение (ЕС) 2018/1463 на Съвета (*4).

            Член 2
            Транспониране

               1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 7 септември 2019 г. Те въвеждат в сила обаче законовите, подзаконовите и административните разпоредби, необходими, за да се съобразят с точка 16 от приложението към Рамково решение 2004/757/ПВР, посочено в член 1 от настоящата директива, преди 29 септември 2019 г. Те незабавно съобщават на Комисията текста на тези разпоредби.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки в съответствие с Договорите.

            Съставено в Брюксел на 13 декември 2018 година.

                  За Комисията

                  Председател

               Jean-Claude JUNCKER

            (1)  ОВ L 305, 21.11.2017 г., стр. 12.

            (2)  Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици (ОВ L 335, 11.11.2004 г., стр. 8).

            (3)  Решение 2005/387/ПВР на Съвета от 10 май 2005 г. относно обмена на информация, оценката на риска и контрола върху новите психоактивни вещества (ОВ L 127, 20.5.2005 г., стр. 32).

            (4)  Решение за изпълнение (ЕС) 2017/2170 на Съвета от 15 ноември 2017 г. за въвеждане на мерки за контрол на N-фенил-N-[1-(2-фенилетил)пиперидин-4-ил]фуран-2-карбоксамид (фуранилфентанил) (ОВ L 306, 22.11.2017 г., стр. 19).

            (5)  Решение за изпълнение (ЕС) 2018/747 на Съвета от 14 май 2018 г. за въвеждане на мерки за контрол по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA) (ОВ L 125, 22.5.2018 г., стр. 8).

            (6)  Решение за изпълнение (ЕС) 2018/748 на Съвета от 14 май 2018 г. за въвеждане на мерки за контрол по отношение на новото психоактивно вещество 1-(4-цианобутил)-N-(2-фенилпропан-2-ил)-1H-индазол-3-карбоксамид (CUMYL-4CN-BINACA) (ОВ L 125, 22.5.2018 г., стр. 10).

            (7)  Решение за изпълнение (ЕС) 2018/1463 на Съвета от 28 септември 2018 г. за въвеждане на мерки за контрол по отношение на новите психоактивни вещества N-фенил-N-[1-(2-фенилетил)пиперидин-4-ил]циклопропанкарбоксамид (циклопропилфентанил) и 2-метокси-N-фенил-N-[1-(2-фенилетил)пиперидин-4-ил] ацетамид (метоксиацетилфентанил) (ОВ L 245, 1.10.2018 г., стр. 9).


title: Директива за изпълнение (ЕС) 2019/990 на Комисията от 17 юни 2019 година за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията (Текст от значение за ЕИП.)

text:
                  18.6.2019

                  BG

                  Официален вестник на Европейския съюз

                  L 160/14

         ДИРЕКТИВА ЗА ИЗПЪЛНЕНИЕ (ЕС) 2019/990 НА КОМИСИЯТА
         от 17 юни 2019 година
         за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 2, параграф 2 от нея,
         като взе предвид Директива 2008/72/ЕО на Съвета от 15 юли 2008 г. относно търговията със зеленчуков размножителен и посадъчен материал, различен от семена (2), и по-специално член 1, параграф 3 и член 22 от нея,
         като взе предвид Директива 93/61/ЕИО на Комисията от 2 юли 1993 г. относно установяване на таблиците за условията, на които следва да отговаря зеленчуковият размножителен и посадъчен материал, различен от семена, съгласно Директива 92/33/ЕИО на Съвета (3), и по-специално член 1 от нея,
         като има предвид, че:

                     (1)

                     В директиви 2002/55/ЕО и 2008/72/ЕО попадащите в приложното им поле видове са включени в таблица с две колони, като в едната се изброяват научните наименования на видовете, а в другата — едно или няколко общоприети наименования за всеки вид.

                     (2)

                     Някои сортове зеленчукови видове принадлежат към видовете, изброени към научните им наименования, но не и към сортовете, описани от общоприетите наименования. Поради това следва да се посочи дали даден сорт попада в приложното поле на директиви 2002/55/ЕО и 2008/72/ЕО.

                     (3)

                     Тази спецификация следва да вземе предвид факта, че докато някои сортове от определени различни растителни видове се търгуват в целия Съюз, други имат национално или регионално ограничени пазари. Следователно не е целесъобразно да се обхванат всички сортове на тези зеленчукови видове. Поради това следва да се уточни, че за някои видове трябва да се обхванат всички сортове, докато за други — само определени сортове.

                     (4)

                     С International Code of Nomenclature for Cultivated Plants (ICNCP) беше въведена официалната категория „група“ за класифициране на сортовете култивирани видове. Категорията „група“ е подходящ инструмент за определяне на сортовете, принадлежащи към определен вид, които попадат в приложното поле на директиви 2002/55/ЕО и 2008/72/ЕО.

                     (5)

                     За да се уточни дали са обхванати всички сортове на даден зеленчуков вид или само определени групи, следва да бъдат изменени таблиците с видове в директиви 2002/55/ЕО и 2008/72/ЕО. Съответните ботанически наименования на зеленчукови видове и наименованията на групите, принадлежащи към тях, следва да бъдат представени в йерархичен вид, за да се отстрани евентуално двусмислие по отношение на обхвата на сортовете на съответните видове.

                     (6)

                     Използването на междувидова хибридизация и вътрешновидова хибридизация на сортове може да доведе до сортове зеленчукови видове, които не са включени в нито един установен вид или група. За да се включат тези видове сортове в обхвата на Директива 2002/55/ЕО, списъкът на видовете следва да включва хибриди между видове и групи, посочени в списъка в член 2, параграф 1, буква б) от същата директива.

                     (7)

                     Групите, съдържащи се в списъка в член 2, параграф 1, буква б) от Директива 2002/55/ЕО, следва също така да бъдат отразени, когато е подходящо, в списъците в приложение II, точка 3, буква а) и в приложение III, точка 2 от същата директива.

                     (8)

                     Поради това директиви 2002/55/ЕО, 2008/72/ЕО и 93/61/ЕИО следва да бъдат съответно изменени.

                     (9)

                     Освен това с Директива 93/61/ЕИО се прилага член 4 от Директива 92/33/ЕИО на Съвета (4), който е отменен и заменен с член 4 от Директива 2008/72/ЕО на Съвета. В приложението към Директива 93/61/ЕИО е установена таблица, в която са посочени условията, които трябва да изпълнява зеленчуковият посадъчен материал, и в която са изброени видовете, както и вредните организми, които могат да повлияят върху качеството им.

                     (10)

                     Ботаническите наименования на някои видове в Директива 93/61/ЕИО следва да бъдат актуализирани в съответствие с развитието на научните познания, като част от актуализацията на съответната таблица.

                     (11)

                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩАТА ДИРЕКТИВА:

            Член 1
            Изменения в Директива 2002/55/ЕО
            Директива 2002/55/ЕО се изменя в съответствие с част А от приложението към настоящата директива.

            Член 2
            Изменения в Директива 2008/72/ЕО
            Приложение II към Директива 2008/72/ЕО се заменя с текста в част Б от приложението към настоящата директива.

            Член 3
            Изменения в Директива 93/61/ЕИО
            Приложението към Директива 93/61/ЕИО се изменя в съответствие с част В от приложението към настоящата директива.

            Член 4
            Транспониране
            До 30 юни 2020 г. държавите членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.
            Те прилагат тези разпоредби, считано от 1 юли 2020 г.
            Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

            Член 5
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 6
            Адресати
            Адресати на настоящата директива са държавите членки.

            Съставено в Брюксел на 17 юни 2019 година.

                  За Комисията

                  Председател

               Jean-Claude JUNCKER

            (1)  ОВ L 193, 20.7.2002 г., стр. 33.

            (2)  ОВ L 205, 1.8.2008 г., стр. 28.

            (3)  ОВ L 250, 7.10.1993 г., стр. 19.

            (4)  Директива 92/33/ЕИО на Съвета от 28 април 1992 г. относно търговията със зеленчуков размножителен и посадъчен материал, различен от семена (ОВ L 157, 10.6.1992 г., стр. 1).

            ПРИЛОЖЕНИЕ
            ЧАСТ А
            Директива 2002/55/ЕО се изменя, както следва:

                        1)

                        В член 2, параграф 1, буква б) се заменя със следното:

                                    „Allium cepa L.

                                                —

                                                Лукова групa (Лук, шалот)

                                                —

                                                Сборна група (Шалот)

                                       Allium fistulosum L. (Японски лук или уелски лук)

                                                —

                                                всички сортове

                                       Allium porrum L. (Праз)

                                                —

                                                всички сортове

                                       Allium sativum L. (Чесън)

                                                —

                                                всички сортове

                                       Allium schoenoprasum L. (Сибирски лук/лук резанец/салатен лук)

                                                —

                                                всички сортове

                                       Anthriscus cerefolium (L.) Hoffm. Кервел

                                                —

                                                всички сортове

                                       Apium graveolens L.

                                                —

                                                Група „Целина“

                                                —

                                                Група „Кореновидна целина“

                                       Asparagus officinalis L. (Аспержи)

                                                —

                                                всички сортове

                                       Beta vulgaris L.

                                                —

                                                Група „Градинско цвекло“ (салатно цвекло, в това число Cheltenham)

                                                —

                                                Група „Листно цвекло“ (листно цвекло или манголд)

                                       Brassica oleracea L.

                                                —

                                                Група „Кейл“

                                                —

                                                Група „Цветно зеле“

                                                —

                                                Група Capitata (Червено главесто зеле и бяло главесто зеле)

                                                —

                                                Група „Брюкселско зеле“

                                                —

                                                Група „Алабаш“

                                                —

                                                Група „Савойско зеле“

                                                —

                                                Група „Броколи“ („Калабрезе“ и броколини)

                                                —

                                                Група „Тосканско черно зеле“

                                                —

                                                Група Tronchuda (португалско зеле)

                                       Brassica rapa L.

                                                —

                                                Група „Китайско зеле“

                                                —

                                                Група „Зеленчукова ряпа“

                                       Capsicum annuum L. (Чили или пипер)

                                                —

                                                всички сортове

                                       Cichorium endivia L. (Ендивия)

                                                —

                                                всички сортове

                                       Cichorium intybus L.

                                                —

                                                Група „Обикновена цикория“

                                                —

                                                Група „Листна цикория“ (Широколистна цикория или италианска цикория)

                                                —

                                                Група „Индустриална (коренова) цикория“

                                       Citrullus lanatus (Thunb.) Matsum. et Nakai (Диня)

                                                —

                                                всички сортове

                                       Cucumis melo L. (Пъпеш)

                                                —

                                                всички сортове

                                       Cucumis sativus L.

                                                —

                                                Група „Краставици“

                                                —

                                                Група „Корнишони“

                                       Cucurbita maxima Duchesne (Тиква обикновена)

                                                —

                                                всички сортове

                                       Cucurbita pepo L. (Тиквичка, в т.ч. узрели тикви и бели патисони, или Тиквичка, в т.ч. неузрели бели патисони)

                                                —

                                                всички сортове

                                       Cynara cardunculus L.

                                                —

                                                Група „Артишок“

                                                —

                                                Група „Кардун“

                                       Daucus carota L. (Моркови и фуражни моркови)

                                                —

                                                всички сортове

                                       Foeniculum vulgare Mill. (Резене)

                                                —

                                                Група Azoricum

                                       Lactuca sativa L. (Салата)

                                                —

                                                всички сортове

                                       Solanum lycopersicum L. (Домати)

                                                —

                                                всички сортове

                                       Petroselinum crispum (Mill.) Nyman ex A. W. Hill

                                                —

                                                Група „Листен магданоз“

                                                —

                                                Група „Коренов магданоз“

                                       Phaseolus coccineus L. (Многоцветен фасул)

                                                —

                                                всички сортове

                                       Phaseolus vulgaris L.

                                                —

                                                Група „Фасул пешак“

                                                —

                                                Група „Фасул вейков“

                                       Pisum sativum L.

                                                —

                                                Група „Кръгъл градински грах“

                                                —

                                                Група „Набръчкан градински грах“

                                                —

                                                Група „Захарен градински грах“

                                       Raphanus sativus L.

                                                —

                                                Група „Репички“

                                                —

                                                Група „Черни репички“

                                       Rheum rhabarbarum L. (Ревен)

                                                —

                                                всички сортове

                                       Scorzonera hispanica L. (Кокеш или черен корен)

                                                —

                                                всички сортове

                                       Solanum melongena L. (Патладжан или син домат)

                                                —

                                                всички сортове

                                       Spinacia oleracea L. (Спанак)

                                                —

                                                всички сортове

                                       Valerianella locusta (L.) Laterr. Полска (кълнова) салата

                                                —

                                                всички сортове

                                       Vicia faba L. (Бакла)

                                                —

                                                всички сортове

                                       Zea mays L.

                                                —

                                                Група „Захарна царевица“

                                                —

                                                Група „Пуклива царевица“

                              Всички гореизброени хибриди на видове и групи.“

                        2)

                        в първата колона на таблицата в точка 3, буква а) от приложение II вписванията между „Asparagus officinalis“ и „Cichorium endivia“ се заменят със следното:

                                    „Beta vulgaris (група „Градинско цвекло“)

                                       Beta vulgaris (различни от „Градинско цвекло“)

                                       Brassica oleracea (група „Цветно целе“)

                                       Brassica oleracea (различни от група „Цветно зеле“)

                                       Brassica rapa (група „Китайско зеле“)

                                       Brassica rapa (група „Зеленчукова ряпа“)

                                       Capsicum annuum

                                       Cichorium intybus (група „Обикновена цикория“, група „Листна цикория“)

                                       Cichorium intybus (група „Индустриална (коренова) цикория“)“.

                        3)

                        в първата колона на таблицата в точка 2 от приложение III, вписванията между „Capsicum annuum“ и „Cichorium endivia“ се заменят със следното:

                                    „Cichorium intybus (група „Обикновена цикория“, група „Листна цикория“)

                                       Cichorium intybus (група „Индустриална (коренова) цикория“)“.

                  ЧАСТ Б

                     „ПРИЛОЖЕНИЕ II

                        Списък на родовете и видовете, посочени в член 1, параграф 2

                                    Allium cepa L.

                                             Лукова група (Лук, шалот)

                                             Сборна група (Шалот)

                                    Allium fistulosum L.(Японски лук или уелски лук)

                                             всички сортове

                                    Allium porrum L. (Праз)

                                             всички сортове

                                    Allium sativum L. (Чесън)

                                             всички сортове

                                    Allium schoenoprasum L. (Сибирски лук/лук резанец/салатен лук)

                                             всички сортове

                                    Anthriscus cerefolium (L.) Hoffm. Кервел

                                             всички сортове

                                    Apium graveolens L.

                                             Група „Целина“

                                             Група „Кореновидна целина“

                                    Asparagus officinalis L. (Аспержи)

                                             всички сортове

                                    Beta vulgaris L.

                                             Група „Градинско цвекло“ (салатно цвекло, в това число Cheltenham)

                                             Група „Листно цвекло“ (листно цвекло или манголд)

                                    Brassica oleracea L.

                                             Група „Кейл“

                                             Група „Цветно зеле“

                                             Група Capitata (Червено главесто зеле и бяло главесто зеле)

                                             Група „Брюкселско зеле“

                                             Група „Алабаш“

                                             Група „Савойско зеле“

                                             Група „Броколи“ („Калабрезе“ и броколини)

                                             Група „Тосканско черно зеле“

                                             Група Tronchuda (португалско зеле)

                                    Brassica rapa L.

                                             Група „Китайско зеле“

                                             Група „Зеленчукова ряпа“

                                    Capsicum annuum L. (Чили или пипер)

                                             всички сортове

                                    Cichorium endivia L. (Ендивия)

                                             всички сортове

                                    Cichorium intybus L.

                                             Група „Обикновена цикория“

                                             Група „Листна цикория“ (Широколистна цикория или италианска цикория)

                                             Група „Индустриална (коренова) цикория“

                                    Citrullus lanatus (Thunb.) Matsum. et Nakai (Диня)

                                             всички сортове

                                    Cucumis melo L. (Пъпеш)

                                             всички сортове

                                    Cucumis sativus L.

                                             Група „Краставици“

                                             Група „Корнишони“

                                    Cucurbita maxima Duchesne (Тиква обикновена)

                                             всички сортове

                                 (Тиквички, в т.ч. узрели тиквички и бели патисони, или Тиквички, в т.ч. неузрели бели патисони)

                                             всички сортове

                                    Cynara cardunculus L.

                                             Група „Артишок“

                                             Група „Кардун“

                                    Daucus carota L. (Моркови и фуражни моркови)

                                             всички сортове

                                    Foeniculum vulgare Mill. (Резене)

                                             Група Azoricum

                                    Lactuca sativa L. (Салата)

                                             всички сортове

                                    Solanum lycopersicum L. (Домати)

                                             всички сортове

                                    Petroselinum crispum (Mill.) Nyman ex A. W. Hill

                                             Група „Листен магданоз“

                                             Група „Коренов магданоз“

                                    Phaseolus coccineus L. (Многоцветен фасул)

                                             всички сортове

                                    Phaseolus vulgaris L.

                                             Група „Фасул пешак“

                                             Група „Фасул вейков“

                                    Pisum sativum L.

                                             Група „Кръгъл градински грах“

                                             Група „Набръчкан градински грах“

                                             Група „Захарен градински грах“

                                    Raphanus sativus L.

                                             Група „Репички“

                                             Група „Черни репички“

                                    Rheum rhabarbarum L. (Ревен)

                                             всички сортове

                                    Scorzonera hispanica L. (Кокеш или черен корен)

                                             всички сортове

                                    Solanum melongena L. (Патладжан или син домат)

                                             всички сортове

                                    Spinacia oleracea L. (Спанак)

                                             всички сортове

                                    Valerianella locusta (L.) Laterr. Полска (кълнова) салата

                                             всички сортове

                                    Vicia faba L. (Бакла)

                                             всички сортове

                                    Zea mays L.

                                             Група „Захарна царевица“

                                             Група „Пуклива царевица“

               “
            ЧАСТ В
            В приложението към Директива 93/61/ЕИО колоната „Род или вид“ се изменя, както следва:

                        а)

                        думите „Allium ascalonicum“ се заменят с думите „Allium cepa — сборна група“;

                        б)

                        думите „Allium cepa“ се заменят с думите „Allium cepa — Лукова група“;

                        в)

                        думите „Brassica pekinensis“ се заменят с думите „Brassica rapa – група Китайско зеле“;

                        г)

                        думите „Lycopersicon lycopersicum“ се заменят с думите „Solanum lycopersicum“.


title: Делегирана директива (ЕС) 2019/1845 на Комисията от 8 август 2019 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на бис(2-етилхексилов) фталат в някои гумени компоненти, използвани в уредбите на двигателите (текст от значение за ЕИП)

text:
                  5.11.2019

                  BG

                  Официален вестник на Европейския съюз

                  L 283/38

         ДЕЛЕГИРАНА ДИРЕКТИВА (ЕС) 2019/1845 НА КОМИСИЯТА
         от 8 август 2019 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на бис(2-етилхексилов) фталат в някои гумени компоненти, използвани в уредбите на двигателите

            (текст от значение за ЕИП)

         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за приложенията, изброени в приложение III към Директива 2011/65/ЕС.

                     (2)

                     Различните категории електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Бис(2-етилхексилов) фталат (DEHP) е ограничено вещество, изброено в приложение II към Директива 2011/65/ЕС. На 29 юни 2017 г. Комисията получи заявление, направено в съответствие с член 5, параграф 3 от Директива 2011/65/ЕС, за освобождаване, което да бъде вписано в приложение III към посочената директива за употреба на DEHP в гумени артикули като например О-пръстени, уплътнители, виброгасители, уплътнения, маркучи, гумени уплътнителни пръстени и запушалки, които се използват в уредбите на двигателите, включително изпускателни тръбопроводи и турбокомпресори, проектирани за употреба в оборудване, което не е предназначено единствено за употреба от потребителите („исканото освобождаване“).

                     (4)

                     Оценката на исканото освобождаване включваше консултации със заинтересованите страни в съответствие с член 5, параграф 7 от Директива 2011/65/ЕС.

                     (5)

                     DEHP се добавя към гумения материал като пластификатор с цел придаване на гъвкавост. Гумените компоненти се използват като гъвкави връзки между части на уредбите на двигателите за предотвратяване на течове, за уплътняване на частите на двигателите и защита срещу вибрации или замърсявания и течности през срока на експлоатация на двигателите.

                     (6)

                     Понастоящем на пазара не се предлагат несъдържащи DEHP алтернативи, които да осигуряват достатъчно равнище на надеждност за приложения в двигателите, където поради дългия период на експлоатация се изискват специални свойства като устойчивост при контакт с всякакви материали (напр. гориво, смазочно масло, охладителни течности, газове, онечиствания), устойчивост на температура и вибрации.

                     (7)

                     Поради липсата на надеждни алтернативи, замяната или премахването на DEHP са научно и технически неприложими за някои гумени части, използвани в двигатели. Исканото освобождаването е в съответствие с Регламент (ЕО) № 1907/2006 на Европейския парламент и на Съвета (2) и поради това не отслабва защитата на околната среда и здравето, постановена в него.

                     (8)

                     Поради това е целесъобразно да се предостави исканото освобождаване, като се включат приложенията, обхванати от него, в приложение III към Директива 2011/65/ЕС по отношение на електрическо и електронно оборудване от категория 11 от приложение I към Директива 2011/65/ЕС.

                     (9)

                     Освобождаването следва да се предостави за максимален срок на действие от 5 години, считано от 22 юли 2019 г. съгласно член 4, параграф 3 и първата алинея на член 5, параграф 2 от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни въздействия върху иновациите.

                     (10)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 30 април 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби, считано от 1 май 2020 г..
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 8 август 2019 година.

                  За Комисията

                  Председател

               Jean-Claude JUNCKER

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС се добавя следната точка 43:

                           „43.

                           Бис(2-етилхексилов) фталат в гумени компоненти на уредбите на двигателите, проектирани за употреба в оборудване, което не е предназначено единствено за използване от потребителите и при условие че никакъв пластифициран материал не влиза в контакт с човешки лигавици или в продължителен контакт с човешката кожа и стойността на концентрацията на бис(2-етилхексилов) фталат не надвишава:

                                       а)

                                       30 тегловни % от гумата за:

                                                   i)

                                                   покрития на уплътнения;

                                                   ii)

                                                   уплътнения от твърда гума; или

                                                   iii)

                                                   гумени компоненти, включени в монтажни възли от най-малко три компонента, които използват електрическа, механична или хидравлична енергия, за да функционират, и които са прикрепени към двигателя.

                                       б)

                                       10 тегловни % от гумата в съдържащи гума компоненти, невключени в буква а)

                                 За целите на настоящото вписване „продължителен контакт с човешката кожа“ означава непрекъснат контакт с продължителност повече от 10 минути, или контакт с прекъсвания за период от 30 минути дневно.

                           Приложимо за категория 11, срокът на валидност изтича на 21 юли 2024 г.“


title: Делегирана директива (ЕС) 2019/1846 на Комисията от 8 август 2019 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой, използван в някои двигатели с горене (текст от значение за ЕИП)

text:
                  5.11.2019

                  BG

                  Официален вестник на Европейския съюз

                  L 283/41

         ДЕЛЕГИРАНА ДИРЕКТИВА (ЕС) 2019/1846 НА КОМИСИЯТА
         от 8 август 2019 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой, използван в някои двигатели с горене

            (текст от значение за ЕИП)

         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за приложенията, изброени в приложение III към Директива 2011/65/ЕС.

                     (2)

                     Различните категории електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Оловото е ограничено вещество, включено в приложение II към Директива 2011/65/ЕС. На 29 юни 2017 г. Комисията получи заявление, направено в съответствие с член 5, параграф 3 от Директива 2011/65/ЕС за освобождаване, което да бъде вписано в списъка по приложение III към Директива 2011/65/ЕС за употреба на олово в припои за датчици, изпълнителни механизми и блокове за управление на двигателя, които се използват за наблюдение и управление на системите на двигателя, в това число и на турбокомпресори и устройства за контрол на емисиите в отработилите газове от двигателите с вътрешно горене, които се използват в оборудване, което не е предназначено за употреба единствено от потребителите („поисканото освобождаване“).

                     (4)

                     Оценката на поисканото освобождаване включваше консултации със заинтересованите страни в съответствие с член 5, параграф 7 от Директива 2011/65/ЕС.

                     (5)

                     Всеки двигател в рамките на обхвата на поисканото освобождаване е оборудван със специфични видове датчици, изпълнителни механизми и блокове за управление, които следят и контролират неговите емисии с цел гарантиране на съответствието с Регламент (ЕС) 2016/1628 на Европейския парламент и на Съвета (2). Условията във и около двигателя и изпускателната уредба, които са в обхвата на исканото освобождаване, могат да бъдат много тежки, с високи нива на температурата и вибрациите, които могат бързо да предизвикат неизправност в спойките.

                     (6)

                     Понастоящем за приложенията на оловото, обхванати от исканото освобождаване, е необходимо още време за изпитване, за да се гарантира надеждността на наличните безоловни заместители.

                     (7)

                     Поради липсата на надеждни алтернативи, замяната или премахването на оловото са научно и технически неприложими за някои части, използвани в двигатели с горене. Исканото освобождаването е в съответствие с Регламент (ЕО) № 1907/2006 на Европейския парламент и на Съвета (3) и поради това не отслабва защитата на околната среда и здравето, постановена в него.

                     (8)

                     Поради това е подходящо да се предостави исканото освобождаване, като се включат приложенията, обхванати от него, в приложение III към Директива 2011/65/ЕС по отношение на електрическо и електронно оборудване от категория 11 от приложение I към Директива 2011/65/ЕС.

                     (9)

                     Освобождаването следва да се предостави за максимален срок на действие от 5 години, считано от 22 юли 2019 г. съгласно член 4, параграф 3 и първата алинея на член 5, параграф 2 от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни въздействия върху иновациите.

                     (10)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от [последния ден на петия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби, считано от [последния ден на петия месец след датата на влизане в сила на настоящата директива + 1 ден].
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 8 август 2019 година.

                  За Комисията

                  Председател

               Jean-Claude JUNCKER

            (1)  ОВ L 174, 1.7.2011 г., стр. 88.

            (2)  Регламент (ЕС) 2016/1628 на Европейския парламент и на Съвета от 14 септември 2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 и (ЕС) № 167/2013 и за изменение и отмяна на Директива 97/68/ЕО (ОВ L 252, 16.9.2016 г., стр. 53).

            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС се добавя следната точка 44:

                           „44

                           Олово в припой за датчици, изпълнителни механизми и блокове за управление на двигателя на двигатели с горене, попадащи в обхвата на Регламент (ЕС) 2016/1628 на Европейския парламент и на Съвета (*1), монтирани в оборудване, използвано в неподвижно положение по време на експлоатация, което е проектирано за професионална употреба, но с което могат да работят и непрофесионални потребители

                           Прилага се за категория 11, а срокът му на действие изтича на 21 юли 2024 г.

               (*1)  Регламент (ЕС) 2016/1628 на Европейския парламент и на Съвета от 14 септември 2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 и (ЕС) № 167/2013 и за изменение и отмяна на Директива 97/68/ЕО (ОВ L 252, 16.9.2016 г., стр. 53).“